जापान ओपन : क्वार्टर फाइनल में पहुंचे नडाल  
टूर्नामेंट के शीर्ष वरीयता प्राप्त खिलाड़ी नडाल ने खेले गए प्री-क्वार्टर फाइनल मुकाबले में कनाडा के मिलोस राओनिक को सीधे सेटों में 7-5, 6-3 से पराजित किया।
स्पेनिश टेनिस स्टार राफेल नडाल जापान ओपन के क्वार्टर फाइनल में पहुंच गए हैं।   टूर्नामेंट के शीर्ष वरीयता प्राप्त खिलाड़ी नडाल ने गुरुवार को खेले गए प्री-क्वार्टर फाइनल मुकाबले में कनाडा के मिलोस राओनिक को सीधे सेटों में 7-5, 6-3 से पराजित किया।  मौजूदा चैम्पियन नडाल का क्वार्टर फाइनल में सामना कोलम्बिया के खिलाड़ी सैंटियागो गिराडरे से होगा। गिलाडरे ने रूस के दमित्री तुर्सनोव को 6-4, 7-6 से हराया।  नडाल के अलावा स्पेन के दिग्गज डेविड फेरर भी अंतिम-8 दौर में पहुंच गए हैं। फेरर ने आस्ट्रेलिया के क्वालीफाईंग खिलाड़ी मैथ्यू इडेन को 4-6, 6-2, 6-2 से हराया।  वर्ष 2007 में जापान ओपन का खिताब जीतने वाले फेरर का अगले दौर में सामना अमेरिका के एलेक्स बोगोमोलोव से होगा।